|  |
| --- |
| **יש לעדכן ערך זה**. הסיבה היא: **שאלת החסימה כנראה לא מעודכנת. ראו בהרחבה Analyzing Accessibility of Wikipedia Projects Around the World, עמ' 38–41**. |
| אתם מוזמנים לסייע ולעדכן את הערך. אם לדעתכם אין צורך בעדכון הערך, ניתן להסיר את התבנית. ייתכן שתמצאו פירוט בדף השיחה. |

**ויקיפדיה האוזבקית** (באוזבקית: **Oʻzbekcha Vikipediya**) היא הגרסה בשפה האוזבקית של ויקיפדיה, האנציקלופדיה החופשית. היא הושקה בדצמבר 2003. ערכים בשפה האוזבקית נכתבים באלפבית הלטיני. באוגוסט 2012, נוסף לממשק ממיר מכתב לטיני לכתב קרילי, כדי לאפשר למשתמשים לצפות בערכים בשני סוגי הכתב.

ויקיפדיה האוזבקית חסומה באוזבקיסטן נכון לרגע זה. הסיבות לחסימתה לא נחשפו, אך יש המאמינים שהאנציקלופדיה נחסמה על ידי הממשלה האוזבקית בגלל תוכנם של ערכים המבקרים את פעולותיה. החסימה לא קשה לעקיפה: נכון לכרגע, ניתן לגשת לערכים בוויקיפדיה האוזבקית דרך חיבור HTTPS.

על אף שבאוזבקיסטן יש כמעט 9 מיליון אנשים משתמשים באינטרנט, ישנם רק 94 עורכים פעילים בוויקיפדיה האוזבקית (נכון לנובמבר 2017) והערכים בה דלים במקורות. למרות זאת, מתחילת 2012, מספר המשתמשים הפעילים ומספר הערכים האיכותיים עלו בצורה משמעותית. לאחרונה נרשמה גם עלייה במספר הביקורים באנציקלופדיה. בתחילת 2013, ויקיפדיה האוזבקית דורגה במקום הראשון מבין גרסאות אחרות של ויקיפדיה בשפות שונות, מבחינת הצמיחה השנתית בכמות הצפיות לדף. נכון ל-29 בנובמבר 2017, בוויקיפדיה האוזבקית 129,104 ערכים.

היסטוריה
--------

ויקיפדיה האוזבקית הושקה בדצמבר 2003. העריכה הראשונה שנעשתה הייתה בעמוד הראשי של האנציקלופדיה ב-21 בדצמבר 2003. במשך 2004, ויקיפדיה האוזבקית נשארה לא פעילה. בניגוד לכך, בשנת 2005, האנציקלופדיה החלה לגדול באופן הדרגתי.

מתישהו בין סוף ספטמבר לתחילת אוקטובר בשנת 2011, ויקיפדיה האוזבקית נחסמה באוזבקיסטן. למרות החסימה, האנציקלופדיה החלה לגדול בצורה מהירה ב-2012. במהלך אותה השנה, התווסף לאתר בוט שיצר מספר רב של ערכים. בשנת 2013, התווסף בוט נוסף שהוסיף את כל הערכים באנציקלופדיה הלאומית של אוזבקיסטן לוויקיפדיה האוזבקית.

אתר מראה לוויקיפדיה האוזבקית נוצר בשנת 2008 בכתובת wiki.zn.uz. הוא נוצר כדי להקל על התנועה הבינלאומית של משתמשי האינטרנט באוזבקיסטן. למרות זאת, קישור אתר המראה הפסיק את פעילותו ביוני 2012.

### ויקיכנסים

בשנת 2007, הויקיכנס (באוזבקית: *Vikimajlis*) הראשון של עורכי ויקיפדיה האוזבקית אורגן והתרחש באוניברסיטת טשקנט לטכנולוגיית מידע. בין המשתתפים היו גם כאלה שעדיין לא ערכו בוויקיפדיה.

### ויקיקיץ

בשנת 2008, תחרות ויקיקיץ (באוזבקית: *VikiYoz*; ל-‏yoz באוזבקית שני פירושים: "קיץ" ו-"לכתוב") אורגנה בעזרת תמיכה כלכלית של אוזיפוקום, סוכנות של ועדת המדינה בענייני תקשורת, מידע וטכנולוגיית הטלקומוניקציה של אוזבקיסטן. המטרה העיקרית של התחרות היא לתרום להרחבתה ופיתוחה של ויקיפדיה האוזבקית. אך למרות זאת, מעט אנשים הראו התעניינות בתחרות הויקיקיץ והתחרות לא זכתה להצלחה גדולה.

### OzodWiki

דגל הפרויקט "OzodWiki"
בפברואר 2014, שירות רדיו אירופה החופשית באוזבקיסטן, המוכר באזור בשם 'Ozodlik radiosi', השיק את פרויקט OzodWiki כדי לתרום לפיתוחה של ויקיפדיה האוזבקית. הפרויקט פורסם באתר התחנה. מגוון רחב של ערכים, כולל ראיונות עם משתמשים פעילים, סיקורים של ערכים קיימים ושיעורים על עריכה בוויקיפדיה פורסמו כחלק מהפרויקט. בנוסף, מילים וביטויים נבחרים שהופיעו בדיווחים שונים של התחנה קושרו לערכים המקבילים להם בוויקיפדיה האוזבקית כדי לעלות את הפופולריות של האתר. הפרויקט היה "רווחי לשני הצדדים, מאפשר למשתמשי Ozodlik לעבור למקורות מידע מורחבים, וגם מעלה את הפופולריות לוויקיפדיה בהבאת קהל ונושאים חדשים. בנוסף, רדיו Ozodlik ממליץ על נושאים חדשים לכתיבה לוויקיפדיה, כאשר התוכן בהם מסתמך כמקור על רדיו Ozodlik".

בתקופה קצרה של זמן פרויקט OzodWiki פרסם שהביא להשפעה חיובית על ויקיפדיה האוזבקית ועלייה בכ-300 אחוזים בכמות הביקורים. על אף שאין זה סביר שכל השינויים האלה שקרו לאחר השקת הפרויקט אירעו כתוצאה ישירה מהפרויקט, מרביתם קרו בעוד הפרויקט היה פעיל. באותה התקופה, בחודש ינואר 2014 (לפני השקת הפרויקט) ביקרו את העמוד הראשי של ויקיפדיה האוזבקית 20,368 פעמים, במרץ של אותה השנה (לאחר השקת הפרויקט) עלה המספר וביקרו את העמוד הראשי 56,274 פעמים. במרץ 2013, ביקרו את העמוד הראשי 20,403 פעמים. באפריל 2014, קרתה עליה משמעותית וכמות הביקורים בעמוד הראשי הגיעה ל- 136,592 פעמים.[דרוש מקור] לעומת זאת, באפריל 2013, העמוד הראשי בוקר רק 12,134 פעמים.

בהשוואה לינואר 2014, בפברואר 2014 ויקיפדיה האוזבקית נערכה בתדירות גבוהה יותר. כאשר מספר העריכות הכולל בחודש ינואר היה כ-1,400 עריכות, המספר גדל ל-2,200 עריכות בפברואר. במילים אחרות, המספר הכולל של העריכות בחודש עלה ב-59 אחוזים. בחודש ינואר של אותה השנה נרשמה ירידה ב-32 אחוזים במספר העריכות הכולל בהשוואה לחודש הקודם, מכאן ניתן לראות שהעלייה ב-59 האחוזים בחודש פברואר הייתה משמעותית.

ממוצע הערכים החדשים שנוצרו ביום בחודש ינואר היה רק אחד, מספר זה גדל פי 3 בפברואר. במילים אחרות, 3 ערכים בממוצע נוצרו בכל יום במהלך חודש פברואר. באוקטובר, נובמבר ודצמבר בשנת 2013, ממוצע הערכים החדשים שנוצרו בכל יום היה 2.

למרות זאת, בפברואר לא היה כל שינוי משמעותי במספר העורכים החדשים. בהשוואה לחודש הקודם, גם בינואר וגם בפברואר מספר העורכים החדשים שביצעו יותר מעשר עריכות גדל רק בשלושה אנשים: בדצמבר 2013, מספר העורכים הפעילים בוויקיפדיה האוזבקית היה 183; בינואר 2014 — 186; ובפברואר 2014 — 189. בכל זאת, הייתה עדיין גדילה קטנה במספר העורכים החדשים בחודשים מרץ ואפריל. ויקיפדיה האוזבקית צברה עוד 4 עורכים חדשים שביצעו מעל עשר עריכות בחודש מרץ ועוד 6 עורכים בחודש אפריל.

סך הכול, נוצרו 33 ערכים ייחודיים כחלק מהפרויקט. הערך האחרון שנוצר במסגרת פרויקט OzodWiki פורסם בינואר 2016.

אלפבית ושפה
-----------

ממיר כתיב לטיני-קרילי בוויקיפדיה האוזבקית

בעוד הערכים בוויקיפדיה האוזבקית נכתבים באלפבית הלטיני, היסטורית השפה האוזבקית השתמשה באלפביתים שונים. לפני 1928, אוזבקית נכתבה באלפבית המבוסס על ערבית על ידי אוכלוסיית יודעי הקרוא וכתוב. בין השנים 1928 ל-1940, היא נכתבה באלפבית לטיני ששונה מהאלפבית הלטיני שבשימוש כיום. משנת 1940, אוזבקית התחילה להיכתב באלפבית קירילי, שנשאר להיות הכתיב הדומיננטי העיקרי עד שנת 1993.

אלפבית לטיני חדש נכנס לשימוש בשפה האוזבקית לאחר שאוזבקיסטן קיבלה עצמאות מברית המועצות. כיום, משתמשים באלפבית הלטיני בספרי הלימודים של בתי הספר והאוניברסיטאות, בחלק מהעיתונים ובכמה מסמכים רשמיים. מאז שנת 2004 מספר אתרים רשמיים עברו לכתיבה באלפבית הלטיני כאשר הם כתבו באוזבקית. למרות זאת, השימוש באלפבית קירילי בעת כתיבה באוזבקית נפוץ מאוד, במיוחד בקרב הציבור האוזבקי המבוגר ובקרב אוזבקים החיים במדינות אחרות.

כיום, בוויקיפדיה האוזבקית קיימת פונקציה הנקראת "vikifikator", המאפשרת להמיר בקלות טקסט קירילי ללטיני בזמן עריכה. באוגוסט 2012, ממיר טקסט מאלפבית לטיני לקירילי התווסף לוויקיפדיה האוזבקית כדי לאפשר למשתמשים לקרוא ערכים בשתי צורות הכתיב השונות.

סטטיסטיקה
---------

מספר הערכים בוויקיפדיה האוזבקית הגיע ל-10,000 ב-5 ביוני 2012. הערך ה-10,000 היה מצפן. חודש לאחר מכן, ב-5 ביולי 2012, מספר הערכים באנציקלופדיה עלה ל-20,000. הערך ה-20,000 היה מטאורולוגיה. ויקיפדיה האוזבקית הגיעה ל-50,000 ערכים ב-8 בנובמבר 2012. הערך ה-50,000 היה משוואה ממעלה שנייה. האנציקלופדיה הגיעה ל-100,000 ערכים ב-20 במרץ 2013. הערך ה-100,000 היה עובד. עלייה משמעותית זו במספר הערכים הייתה בעיקר בעזרתם של בוטים.

נכון ל-29 בנובמבר 2017, בוויקיפדיה האוזבקית 129,104 ערכים, 34,725 משתמשים רשומים שמתוכם 94 משתמשים פעילים ו-8 מפעילי מערכת. מספר העמודים הכולל בוויקיפדיה האוזבקית (כולל דפי שיחה, קטגוריות וכו') הוא 617,030. מספר העריכות הכולל הוא 2,670,846. עומק התוכן של ויקיפדיה האוזבקית, מדד המראה גם על איכות הערכים בוויקיפדיה, הוא 62, לעומת עומק של 253 בוויקיפדיה העברית. ויקיפדיה האוזבקית מדורגת 51 בגודלה מבין כל מיזמי הוויקיפדיה בשפות השונות.

| תאריך | מספר ערכים |
| --- | --- |
| 15 בינואר 2006 | 100 |
| 24 במאי 2006 | 500 |
| 28 במאי 2006 | 1000 |
| 5 ביוני 2012 | 10,000 |
| 5 ביולי 2012 | 20,000 |
| 31 ביולי 2012 | 30,000 |
| 27 באוגוסט 2012 | 40,000 |
| 8 בנובמבר 2012 | 50,000 |
| 29 בנובמבר 2012 | 60,000 |
| 4 בינואר 2013 | 70,000 |
| 13 בפברואר 2013 | 80,000 |
| 10 במרץ 2013 | 90,000 |
| 20 במרץ 2013 | 100,000 |

צנזורה
------

ויקיפדיה כולה נחסמה באוזבקיסטן פעמיים לתקופות קצרות של זמן, בשנת 2007 ו-2008. ויקיפדיה האוזבקית נחסמה באוזבקיסטן מתישהו בין סוף ספטמבר לתחילת אוקטובר בשנת 2011, אך החסימה זכתה לחשיפה ועלתה לסדר היום הציבורי רק ב-16 בפברואר 2012, לאחר כתבה בנושא של תחנה מקומית של רדיו אירופה החופשית. משתמשים באוזבקיסטן יכולים בקלות לפתוח ערכי ויקיפדיה בשפות אחרות, רק ערכים בוויקיפדיה האוזבקית נחסמו.

הסיבה לחסימתה של ויקיפדיה האוזבקית לא ידועה. אחת מההשערות היא שהאנציקלופדיה נחסמה מכיוון ממשלת אוזבקיסטן חוששת שחלק מהערכים מבקרים את פעולותיה. שרה קנדזיור, אנתרופולוגית אמריקאית, מאמינה כי הוויקיפדיה האוזבקית נחסמה בצעד של הצגת כוח, זאת כיוון שהממשל האוזבקי רואה את התוכן הנכתב בשפה האוזבקית בתחום השיפוט של הממשלה.

החסימה אינה מאוד נוקשה: נכון לרגע זה, ניתן לגשת לערכים של ויקיפדיה האוזבקית דרך חיבור HTTPS. בעקבות זאת, בשנת 2013 גוגל החלה לקשר לתוצאות חיפוש של ערכים דרך חיבור HTTPS כברירת מחדל.

קישורים חיצוניים
----------------

* 

* אתר האינטרנט הרשמי של ויקיפדיה האוזבקית (באוזבקית)

| מיזמי קרן ויקימדיה |
| --- |
| ויקיפדיה ויקיפדיה בשפה זו: **ויקיפדיה האוזבקית** |
| ויקישיתוף תמונות ומדיה בוויקישיתוף: **ויקיפדיה האוזבקית** |

הערות שוליים
------------

1. 1 2  Wikipedia Articles In Uzbek Blocked, RadioFreeEurope/RadioLiberty
2. ↑  Kilner, James (2012-02-20). "Uzbekistan blocks Wikipedia pages say witnesses" (באנגלית בריטית). ISSN 0307-1235. נבדק ב-2017-11-19.
3. 1 2  Ўзбекистонда ўзбекча Wikipedia тўсиб қўйилди, Озодлик радиоси
4. ↑  Vikipediya ishonchlimi?, Озодлик радиоси
5. ↑  O‘zbek Vikipediyasida maqolalar soni 50 mingdan oshdi, Озодлик радиоси
6. ↑  Sputnik, Uzbekistan Blocks Its Wikipedia, en.ria.ru (באנגלית)
7. ↑  List of Wikipedias - Meta, meta.wikimedia.org (באנגלית)
8. ↑  Vikipediya ishonchlimi?, Озодлик радиоси
9. ↑  Page Views for Wikipedia, Both sites, Normalized, stats.wikimedia.org (באנגלית)
10. ↑  List of Wikipedias - Meta, meta.wikimedia.org (באנגלית)
11. ↑  Bosh Sahifa, Wikipedia, the free encyclopedia, ‏2003-12-21
12. 1 2 3  "Fighting Censorship in Uzbekistan, One Entry at a Time". *RFE/RL* (באנגלית). נבדק ב-2017-11-26.
13. ↑  Ўзбекча Википедия фаоллашадиган бўлди, Озодлик радиоси
14. 1 2  Ўзбекистонлик Ге Олимпиаданинг 13 февралдаги мусобақаларида қатнашади, Озодлик радиоси
15. 1 2  Ўзбекча Википедия "Евромайдон"ни ёритишга улгурмаяпти, Озодлик радиоси
16. ↑  "Ўзбекистонда Википедияга ҳисса қўша оладиган илмли ёшлар кўп, лекин...", Озодлик радиоси
17. ↑  21 яшар Дониёр Ўзбекча Википедияга НАТО тўғрисида мақола қўшди, Озодлик радиоси
18. 1 2  Қрим бўҳронини Ўзбекча Википедия ҳам диққат билан кузатмоқда, Озодлик радиоси
19. 1 2 3  פרויקט OzodWiki העלה את כמות הביקורים בויקיפדיה האוזבקית ב-300 אחוז, באתר רדיו Ozodlik
20. ↑  Wikipedia Statistics - Charts - Uzbek, stats.wikimedia.org (באנגלית)
21. ↑  Ўзбекча Википедия ривожланмоқда, Озодлик радиоси
22. ↑  "«Википедия» на узбекском содержит более 50 тысяч статей". *Газета.uz* (באוזבקית). 2012-11-08. נבדק ב-2017-11-29.
23. ↑  "Число статей в узбекской «Википедии» превысило 100 тысяч". *Газета.uz* (באוזבקית). 2013-03-20. נבדק ב-2017-11-29.
24. ↑  List of Wikipedias - Meta, meta.wikimedia.org (באנגלית)
25. ↑  ויקיפדיות לפי אבני דרך בכמות הערכים, באתר meta.wikimedia.org (באנגלית)
26. ↑  Vikipediya ishonchlimi?, Озодлик радиоси

| ויקיפדיות לפי כמות ערכים (61,970,792) |
| --- |
| 6,000,000+ | אנגלית (en) • סבואנו (ceb) |  |
| 2,000,000+ | שוודית (sv) • גרמנית (de) • צרפתית (fr) • הולנדית (nl) |
| 1,000,000+ | רוסית (ru) • ספרדית (es) • איטלקית (it) • פולנית (pl) • ערבית מצרית (arz) • יפנית (ja) • וייטנאמית (vi) • ואריי-ואריי (war) • סינית (zh) • ערבית (ar) • אוקראינית (uk) • פורטוגזית (pt) |
| 500,000+ | פרסית (fa) • קטלאנית (ca) • סרבית (sr) • אינדונזית (id) • נורווגית ספרותית (no) • קוריאנית (ko) • פינית (fi) • הונגרית (hu) • צ'כית (cs) |
| 400,000+ | טורקית (tr) • סרבו-קרואטית (sh) • צ'צ'נית (ce) • רומנית (ro) • טטרית (tt) |
| 300,000+ | בסקית (eu) • מלאית (ms) • אספרנטו (eo) • **עברית** (he) |
| 200,000+ | ארמנית (hy) • בולגרית (bg) • דנית (da) • אזרית דרומית (azb) • סלובקית (sk) • קזחית (kk) • מיננגקבאו (min) • אסטונית (et) • קרואטית (hr) • בלארוסית (be) • יוונית (el) • אנגלית פשוטה (simple) • ליטאית (lt) |
| 100,000+ | אזרית (az) • גליסית (gl) • סלובנית (sl) • אורדו (ur) • נורווגית חדשה (nn) • גאורגית (ka) • הינדי (hi) • טמילית (ta) • תאית (th) • אוזבקית (uz) • לטינית (la) • ולשית (cy) • אסטורית (ast) • וולאפיק (vo) • קנטונזית (zh-yue) • מקדונית (mk) • בנגלית (bn) • לטבית (lv) • טג'יקית (tg) • בורמזית (my) • אפריקאנס (af) |
| 50,000+ | מלגשית (mg) • בוסנית (bs) • אוקסיטנית (oc) • אלבנית (sq) • גרמנית תחתית (nds) • קירגיזית (ky) • מראטהית (mr) • בלארוסית קלאסית (be-tarask) • מלאיאלאם (ml) • נפאל בהאסה (new) • טלוגו (te) • ברטונית (br) • ונטית (vec) • סווהילי (sw) • פיימונטית (pms) • ג'אווית (jv) • פנג'אבי מערבית (pnb) • האיטית (ht) • סונדנזית (su) • לוקסמבורגית (lb) • בשקירית (ba) • אירית (ga) • שלזית (szl) • איסלנדית (is) • כורדית (ku) • לומברדית (lmo) |
| 20,000+ | צ'ובשית (cv) • פריזית מערבית (fy) • טאגאלוג (tl) • סקוטית (sco) • אראגונית (an) • פנג'אבי (pa) • יורובה (yo) • נפאלית (ne) • בווארית (bar) • אידו (io) • גוג'ראטית (gu) • אלמאנית (als) • קאנדה (kn) • סיציליאנית (scn) • בישנופרייה מניפורי (bpy) • אינטרלינגואה (ia) • קצ'ואה (qu) • מונגולית (mn) • סינהלית (si) |
| 10,000+ | זאמוטית (sgs) • נאוואחו (nv) • מגרלית (xmf) • אורייה (or) • גאלית סקוטית (gd) • יידיש (yi) • אמהרית (am) • נפוליטנית (nap) • סינדית (sd) • אוסטית (os) • פארואזית (fo) • לימבורגית (li) • פשטו (ps) • סנסקריט (sa) • ולונית (wa) |
| רשימת הוויקיפדיות המלאה במטא-ויקי |

**גילוי נאות**: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.